Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 329/12/5502	Čadca, 15.3.2013
EEČ : 2-37-55-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b) Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Čadca
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:

ako otec maloletého syna XXXXX, narodeného XXXXX, ktorý je vo výchove a starostlivosti svojej matke XXXXX, bytom XXXXX okres XXXXX, si úmyselne riadne na toto dieťa neplatil výživné v dobe od XXXXX. K vyživovacej povinnosti bol aj zaviazaný rozsudkom Okresného súdu XXXXX pod spisovou značkou XXXXX zo dňa XXXXX ktorý nadobudol právoplatnosť dňa XXXXX, a to prispievať mesačne sumou XXXXX- Slovenských korún (čo je XXXXX Eur) a to k rukám matky dieťaťa a to vždy do 10. dňa v mesiaci vopred. Obvinený XXXXX doposiaľ dlhuje k rukám XXXXX najmenej XXXXX Eur,

lebo je trestné stíhanie neprípustné podľa § 9 odsek 1 písmeno g).

Odôvodnenie:
Podľa článku 29 odsek 1 Zmluvy medzi Českou republikou a Slovenskou republikou o právnej pomoci poskytovanej justičnými orgánmi a úprave niektorých právnych vzťahov v občianskych a trestných veciach, podpísanej 29. októbra 1992 v Prahe, s poukazom na článok 6 odsek 1 Európskeho dohovoru o odovzdávaní  trestného konania, dojednaného 15. mája 1972 v Štrasburgu a v mene Českej a Slovenskej Federatívnej republiky podpísaného v Štrasburgu 13. februára 1992,   bolo trestné stíhanie obvineného XXXXX odovzdané do Českej  republiky. 
  
           Dňa 13.03.2013 bol Okresnej prokuratúre v Čadci doručený právoplatný rozsudok Okresného súdu v XXXXX pod sp. zn. XXXXX zo dňa XXXXX, ktorý nadobudol právoplatnosť dňa XXXXXXXXXX ktorým bol XXXXX podľa § 226 písm. e/ Trestného poriadku oslobodený spod obžaloby, lebo zanikla trestnosť činu, pričom o trestnom stíhaní obžalovaného na území Českej republiky bolo už rozhodnuté. 

 	Podľa čl. 54 Dohovoru, ktorým sa vykonáva Schengenská dohoda zo 14. júna 1985 uzatvorená medzi vládami štátov Hospodárskej únie Beneluxu, SRN a Francúzskej republiky o postupnom zrušení kontrol na ich spoločných hraniciach, podpísaného v Schengene 19. júna 1990 (Schengenský dohovor) osoba právoplatne odsúdená jednou zo zmluvných strán nesmie byť pre ten istý čin stíhaná inou zmluvnou stranou, a to za predpokladu, že v prípade odsúdenia bol trest už odpykaný alebo sa práve odpykáva alebo podľa práva štátu, v ktorom bol rozsudok vynesený, už nemôže byť vykonaný. 

          Podľa čl. 35 ods. 1 písm. b/ bod i/ Európskeho dohovoru o odovzdávaní trestného konania, ktorý ratifikovala SR aj ČR, osobu nad ktorou bol vynesený právoplatný a vykonateľný rozsudok, nemožno pre ten istý čin ani stíhať ani odsúdiť ani na nej nemožno vykonať trest v inom zmluvnom štáte, pokiaľ uložený trest bol úplne vykonaný alebo sa vykonáva.

          Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

          Podľa § 9 ods. 1 písm. g)  Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje  medzinárodná zmluva.

          Keďže v tomto prípade je trestné stíhanie proti obvinenému XXXXX neprípustné podľa § 9 ods. 1 písm. g) Trestného poriadku z vyššie uvedených dôvodov, rozhodla som tak, ako je uvedené vo výrokovej časti tohto uznesenia a trestné stíhanie som podľa § 215 ods. 1 písm. b) Trestného poriadku   zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Lašová
prokurátorka